GiliGold/VAD_KnessetCorpus huggingface dataset:
זהבה גלאון: אני חושבת שמה שאתם עושים כאן, זה מעשה שלא ייעשה ויהיו לזה השלכות כבדות, בל אני מניחה שאנחנו אומרים את זה בכל סעיף.
יעקב ליצמן: אולי יש סעיף שאנחנו לא יודעים עליו?
זהבה גלאון: האמת היא שחבר הכנסת ליצמן העיר לי הערה מאוד מאוד חשובה.
זהבה גלאון: אם פתאום נמצא בור זהב במשרד החינוך ובמשרד התחבורה - - -
יעקב ליצמן: לגבי החינוך הבנו שאין.
זהבה גלאון: אולי יש עוד בורות כאלה במשרדים אחרים שלא ידענו עליהם?
זהבה גלאון: אנחנו נהיה צפויים כל פעם לבוא לכאן לעוד איזה בור?
גילה גמליאל: מכיוון שר התחבורה לא נמצא כאן, צריך לשבח את מה שמתבצע במשרד התחבורה בשנים האחרונות.
יעקב ליצמן: אני אתכם.
גילה גמליאל: השר ליצמן היה חלק מהממשלה שהובילה באמת מדיניות מקיפה לפעילות של משרד התחבורה ואני רוצה לברך את השר על כך.
יעקב ליצמן: חבל שהורידו את השם שלו מהשלטים.
גילה גמליאל: אנחנו רגילים שאוהבים לקחת קרדיטים מהשר.
גילה גמליאל: בעניין הזה, אין ספק שזה מורגש וכל מה שלא ייאמר כאן, ניתן לראות הלכה למעשה.
גילה גמליאל: אני רוצה לומר לכם שבסוף השבוע האחרון יצא לי לנסוע פעמיים לטבריה והכבישים מצוינים.
גילה גמליאל: להגיע היום מתל אביב לטבריה, זה כבר לא מה שהיה פעם.
יעקב ליצמן: תבואי לשכונה שלי.
גילה גמליאל: על זה אני כן רוצה לשבח את שר התחבורה.
גילה גמליאל: מכיוון שהוא לא היה כאן ואמרו עליו דברים לא לעניין, אני מתכוונת לכך.
אלעזר שטרן: לא אמרו עליו כלום.
גילה גמליאל: שר מצוין.
גילה גמליאל: כן ירבו שרים כאלה בישראל.
זהבה גלאון: לא אמרו עליו שום דבר רע.
גילה גמליאל: זאת הייתה הערת אגב.
ניסן סלומינסקי: לגבי הקיצוץ, מאחר שכולם סיימו לדבר, אני רוצה להעלות את הנושא להצבעה.
ניסן סלומינסקי: מי בעד לאשר את הצעת חוק התקציב לשנות הכספים 2013 ו-2014, התשע"ג-2013.
שגית אפיק: על מה אתה מצביע?
ניסן סלומינסקי: על הקיצוץ בחינוך ובתחבורה.
יעקב ליצמן: על החינוך לא דיברנו.
ניסן סלומינסקי: מי בעד הקיצוץ במשרד התחבורה?
ניסן סלומינסקי: נגד?
ניסן סלומינסקי: ה צ ב ע ה בעד הקיצוץ במשרד התחבורה – רוב הקיצוץ במשרד התחבורה אושר
ניסן סלומינסקי: הקיצוץ במשרד התחבורה – אושר.
ניסן סלומינסקי: הרביזיה תהיה ב-16:00.
ניסן סלומינסקי: לגבי הקיצוץ במשרד החינוך.
יעקב ליצמן: אדוני היושב ראש, מה שהממשלה עשתה כאן זה איום ונורא.
יעקב ליצמן: ראשית, האם נמצא כאן מישהו ממשרד החינוך שיוכל להסביר?
משה בר סימנטוב: דודי.
יעקב ליצמן: אולי תסביר לנו איך הגעתם דווקא לכיתה א' ולא מצאתם סעיפים אחרים.
יעקב ליצמן: אני רוצה להבין האם זה הקיצוץ היחידי שהם עשו ושאפשר להוריד במשרד החינוך.
יעקב ליצמן: שנית, אני בטוח – כפי שראינו בתחבורה – שיש סעיפים ואני רוצה להתחיל דווקא בסעיף ההרשאה להתחייב ולשאול מה הסכום.
יעקב ליצמן: אפשר להוריד משם במקום להוריד לכיתות א'.
יעקב ליצמן: מה הסכום בהרשאה להתחייב?
דודי מזרחי: באיזה נושא?
יעקב ליצמן: בכלל.
יעקב ליצמן: אני מציע להוריד מההרשאות להתחייב שם יש הרבה כסף.
יעקב ליצמן: לא צריך להוריד מכיתות א'.
משה בר סימנטוב: 400 מיליון שקלים.
יעקב ליצמן: זה בדיוק הסכום אותו רוצים לקצץ.
זהבה גלאון: הנה, הוא מצא מקור תקציבי.
משה בר סימנטוב: הרשאה להתחייב.
זהבה גלאון: זה לא מקור?
יעקב ליצמן: אם נוסיף את ההרשאה להתחייב של משרד הביטחון – יש לנו כסף.
יעקב ליצמן: אגב, התברר שבכל שנה נשארים בתקציב משרד הביטחון עשרה מיליארד שקלים.
זהבה גלאון: לדעתי חבר הכנסת ליצמן ייצג הפעם את דעתי.
אלעזר שטרן: אני חושב שהחוק הזה הוא מיותר.
גילה גמליאל: אני חושבת שמן הראוי להסביר מדוע דווקא לכיתות א'.
משה בר סימנטוב: אני אסביר.
גילה גמליאל: אני חושבת שההשקעה בכיתות א', אז ילדים רק נכנסים למערכת החינוך, מן הראוי כן להוסיף להם את השעות האלה כי זה צורך מתבקש.
אראל מרגלית: שעות היסוד לדעתי זה דבר קריטי.
שגית אפיק: אם אפשר להגיד מילה.
שגית אפיק: יש בלבול בין קיצוץ של חצי מיליארד שקלים שמתפרס על פני סעיפים שונים - אפשר לבקש ממשה בר סימנטוב הסבר – לבין הצעת החוק שהיא לא יותר מחמישים מיליון.
ניסן סלומינסקי: עוד נדבר על הצעת החוק אבל עכשיו מדברים על הקיצוץ.
אראל מרגלית: נאמר לי שהקיצוץ הוא על החוק.
ניסן סלומינסקי: על הקיצוץ הסבירו כבר שלוש פעמים.
ניסן סלומינסקי: זה נגמר.
אראל מרגלית: לגבי הקיצוץ בחינוך.
אראל מרגלית: ברמה של הקיצוץ ראינו - בסקירה של שר החינוך וראינו בסקירה על ההוצאה לתלמיד – שיש פערים מאוד מאוד גדולים בין מקומות בהם תלמידים מקבלים הוצאה יחסית מאוד נמוכה לבין מקומות בהם משקיעים מעט מאוד כסף.
אראל מרגלית: אני הייתי מבקש שהקיצוץ יהיה בצורה כזאת שבמקומות המוחלשים יותר והמרוחקים יישאר ההיקף כי לדעתי זה קריטי.
אראל מרגלית: רמת הפערים כרגע בתוך מערכת החינוך, בגלל ההבדלים בכוח בין הרשויות, היא דרמטית היא יותר מפי שלוש.
יעקב ליצמן: למה אתה לא שואל איפה 350 מיליון?
אראל מרגלית: עכשיו אני שואל.
שמעון אוחיון: אני קצת תמה לגבי הקיצוץ במיומנויות היסוד והייתי רוצה לקבל קצת יותר הסברים בנושא הזה.
שמעון אוחיון: זה הרי בניגוד לכל המגמה.
שמעון אוחיון: לבוא ולומר במקצועות ליבה, אני דורש את אותן מיומנויות בקריאה ובכתיבה ממגזרים אחרים, אבל כאן דווקא בכיתה א' מקצצים.
שמעון אוחיון: ההחלטה המקצועית הזאת מגובה במחקר והמחקר מראה שההשקעה בכיתות בגיל הרך בקבוצות מצומצמות היא האפקטיבית ביותר.
שמעון אוחיון: לכן אני קצת תמה על ההחלטה הזאת.
ניסן סלומינסקי: תענה בקצרה.
משה בר סימנטוב: מטבע הדברים חלק מההסבר יגלוש לתיקון החקיקה ואולי אני אתחיל בזה.
משה בר סימנטוב: בעיני העיוות במקור היה שהוקצו שעות לימוד במסגרת חקיקה שזה דבר די חסר תקדים.
משה בר סימנטוב: שעות הלימוד מוקצות על ידי שר החינוך והממשלה בהתאם לסדרי העדיפויות הלאומיים.
זהבה גלאון: איזה ממשלה אישרה את החוק הזה?
זהבה גלאון: זה אותו נתניהו שאישר אותו.
משה בר סימנטוב: לא נכון, אגב, זה לא נכון.
משה בר סימנטוב: זה קרה ב-2008.
משה בר סימנטוב: הדבר החשוב לומר הוא שממועד אישור החוק הופעלה רפורמת אופק חדש.
משה בר סימנטוב: רפורמת אופק חדש הקצתה משאבים לאותה תכלית בהיקף יותר גדול.
משה בר סימנטוב: הלב של רפורמת אופק חדש מבחינת התלמידים, מעבר לשיפור שכר המורים, היא תוספת של שעות פרטניות, לימוד בקבוצות קטנות של עד חמישה תלמידים, וזה גם מבחינת היקף השעות וגם מבחינת אופן מימוש התכלית, זה נעשה יותר טוב מאשר בחוק.
משה בר סימנטוב: אם בחוק אומרים בקבוצות של עד עשרים תלמידים, החוק מדבר על קבוצות של עד חמישה תלמידים.
משה בר סימנטוב: לכן ידיה של הממשלה נכבלו בנושא הזה כי מולאה התכלית בהיקף הרבה יותר גדול, באופן הרבה יותר משמעותי, ובקבוצות לימוד הרבה יותר קטנות, אבל החוק היה קיים.
משה בר סימנטוב: לכן אנחנו באים היום ומבקשים לשנות את החוק כי אנחנו ממלאים את התכלית בדרך אחרת.
משה בר סימנטוב: אופק חדש עכשיו פרוס בכל הארץ.
משה בר סימנטוב: כ-150-160 מיליון בבסיס – זה ייקח קצת זמן – יבואו מתיקון החקיקה הזאת.
משה בר סימנטוב: 350 מיליון השקלים הנוספים ייקבעו בין שר החינוך לבין שר האוצר וככל שיהיה שינוי בתקנות, זה יבוא לוועדת הכספים לאישור.
ניסן סלומינסקי: אנחנו נצביע.
יעקב ליצמן: אתה לא שם לב מה אתה עושה.
יעקב ליצמן: כרגע הולכים להצביע על נעלם.
יעקב ליצמן: הוא מוריד חצי מיליארד שקלים ובכל התיקון בחוק מדובר בסך הכול בכמה עשרות מיליוני שקלים.
יעקב ליצמן: איפה כל הכסף הזה שהוא לוקח?
יעקב ליצמן: הוא לא נותן הסבר.
משה בר סימנטוב: אמרתי שזה ייקבע בין שר החינוך לבין שר האוצר.
יעקב ליצמן: מה זה ייקבע?
משה בר סימנטוב: כשיש שינוי בין תכניות, זה מגיע לוועדת כספים.
יעקב ליצמן: הוא לא ענה לנו.
אראל מרגלית: ניסן, אני רוצה להבין את הסמכות של הוועדה ביחס לקיצוץ.
אראל מרגלית: באיזו רזולוציה אנחנו אמורים להבין את הקיצוץ?
אראל מרגלית: נותנים שיק פתוח של קיצוץ אבל אנחנו רוצים לדעת על מה הוא.
ניסן סלומינסקי: הוסיפו להם תשעה וחצי מיליארד.
ניסן סלומינסקי: מהסכום הזה אנחנו מורידים עכשיו חצי מיליארד כך שתהיה להם תוספת של תשעה מיליארד שקלים כדי שנוכל בסכום הזה לעזור לאותו מעמד הביניים.
ניסן סלומינסקי: אנחנו רוצים לקחת חלק אחד ולא את החלק השני?
אראל מרגלית: לא, אנחנו רוצים להבין איך הולך להיות הקיצוץ.
ניסן סלומינסקי: יש לך שר והוא יגיד לך.
יעקב ליצמן: אנחנו מצביעים.
יעקב ליצמן: לא השר.
שגית אפיק: צריך להביא לכאן פירוט אלא אם כן אתה מתכנן להביא בהמשך את הפירוט.
ניסן סלומינסקי: הוא אמר שבהמשך יהיה.
יעקב ליצמן: אז נצביע בהמשך.
משה בר סימנטוב: אמרתי כמה דברים.
משה בר סימנטוב: אמרתי שמי שיחליט זה שר החינוך ושר האוצר, אבל כשיש שינויים - כמו שאתם יודעים בוועדת הכספים – בתקציב בין תכניות שונות, כלומר, כשאנחנו מעבירים כסף בין תכניות שונות, הרי חלוקת התקציב היא ברזולוציות של סעיפים, תחומי פעולה, תכניות, וכשיש סעיפים בין תכניות שונות, הדבר מובא לאישור ועדת הכספים.
משה בר סימנטוב: לכן יהיה לוועדת הכספים את חלקה בתהליך הזה.
זהבה גלאון: הוא צודק.
זהבה גלאון: זה נושא חדש.
שגית אפיק: אתה לא יכול להצביע בלי שזה עבר בוועדת הכנסת.
ניסן סלומינסקי: זה נושא חדש.
ניסן סלומינסקי: התחלנו עם זה, בסדר, נמשיך.
זהבה גלאון: מה זה התחלנו עם זה?
ניסן סלומינסקי: לא חשוב, זה סתם בינינו.
זהבה גלאון: אתה רוצה לשתף אותנו?
יעקב ליצמן: אדוני, האם יש איום עלי או משהו כזה?
ניסן סלומינסקי: שום איום.
ניסן סלומינסקי: זה בשביל מוסר השכל.
ניסן סלומינסקי: לפעמים אתה משתדל ועוזר.
יעקב ליצמן: תפקידי כחלק מהאופוזיציה להיות אופוזיציה.
יעקב ליצמן: אני צריך להשתמש בכל הכלים שעומדים לרשותי.
ניסן סלומינסקי: אמרת נושא חדש.
ניסן סלומינסקי: בסדר, זה נושא חדש.
יעקב ליצמן: לא, כי איימת עלי.
ניסן סלומינסקי: אמרתי לעצמי.
יעקב ליצמן: לא יפה לדבר לעצמך.
ניסן סלומינסקי: לפעמים אני מדבר בקול לעצמי.
ניסן סלומינסקי: כשאני אומר שצריך להתנהג בכבוד, אני מדבר לעצמי ולא לאחרים.
יעקב ליצמן: גם על זה יש לי פרק.
גילה גמליאל: להזכיר לכולם שהיום זה ט"ו באב, אז לבוא עם הרבה אהבה.
גילה גמליאל: הכול בסדר גמור.
ניסן סלומינסקי: משה, אתה רוצה להציג בקצרה?
משה בר סימנטוב: אמרנו שהוקצו שעות במסגרת חוק לימוד חובה (תיקון חקיקה) שנעשה בשנת 2007 שהקצה פיצול כיתות בכיתה א' ובכיתה ב'.
משה בר סימנטוב: הוקצו עשר שעות לכיתה א' ועשר שעות לכיתה ב'.
משה בר סימנטוב: עד היום ניתנו בפועל עשר שעות – בכיתה א' חמש ובכיתה ב' חמש שעות.
משה בר סימנטוב: אנחנו ביקשנו מכם את החמש הנוספות של כיתה ב' לא להקצות ובכיתה א' להפוך את עשר השעות לחמש שעות.
משה בר סימנטוב: זה לא ייעשה בשנת הלימודים הזאת כי היא כבר החלה אלא זה ייעשה החל משנת הלימודים הבאה, מספטמבר 2014.
משה בר סימנטוב: כמו שאמרתי, השעות הפרטניות שניתנות מהוות מבחינת התכלית תחליף לשעות האלה.
עידו בן יצחק: אני מהייעוץ המשפטי של ועדת החינוך.
עידו בן יצחק: מספר הערות לנושא הזה.
עידו בן יצחק: אני רוצה להתחיל ולומר שאני מציע שמשרד האוצר לא יחלק ציונים לחקיקה של הכנסת.
עידו בן יצחק: הכנסת החליטה לחוקק את זה, הממשלה מן הסתם תמכה בזה וזה החוק שקיים.
עידו בן יצחק: להגיד אם זה עיוות או לא עיוות, זה נושא נפרד.
עידו בן יצחק: זה חוק שהכנסת חוקקה.
אלעזר שטרן: הוא מצטט את מה שאמרו חברי כנסת.
עידו בן יצחק: החוק כיום קובע שכיתות א' מקבלות עשר שעות לימוד והכיתות מונות עשרים תלמידים למורה, וכיתות ב' מקבלות חמש שעות כאלה כאשר בשנת הלימודים הבאה הם היו אמורים לקבל עשר שעות.
עידו בן יצחק: ההצעה הראשונית בחוק ההסדרים דיברה על כך שכיתות ב' לא יקבלו את עשר השעות אלא יקבלו חמש שעות.
עידו בן יצחק: ההצעה החדשה אומרת שכיתות א' שכיום מקבלות עשר שעות, לא יקבלו יותר עשר שעות אלא יקבלו חמש שעות.
עידו בן יצחק: זה לא היה בהצעה הקודמת אלא מובא עכשיו בעקבות הקיצוץ.
יעקב ליצמן: זה בטח נושא חדש.
עידו בן יצחק: תכף אני אתייחס לכך.
עידו בן יצחק: חשוב להדגיש גם עוד דבר והוא שהדבר הזה הוא לא רק בשנים הקרובות אלא הוא לתמיד.
עידו בן יצחק: זאת אומרת, זה לא משהו שמתייחס רק לשנים 2013 ו-2014 שהן שנות התקציב אלא זה משהו שהוא מכאן והלאה ויישארו חמש שעות באופן קבוע.
זהבה גלאון: חבר הכנסת ליצמן, זה גם נושא חדש.
עידו בן יצחק: לגבי הטענה של נושא חדש.
עידו בן יצחק: הטענה הזאת עלתה עוד בדיון הקודם.
עידו בן יצחק: בדיון הקודם שהתקיים ביום חמישי אני ביקשתי שנכון יותר, מאחר שהנושא הזה עלה לראשונה באותו יום, לקיים דיון מקיף יותר אליו יוזמנו גם גורמים חינוכיים - אני מבין שנמצאים כאן נציגים של משרד החינוך, אבל אני לא יודע אם יש כאן גורמים נוספים – שייתנו את דעתם גם למשמעויות הפדגוגיות של המהלך הזה ולא רק למשמעויות התקציביות.
עידו בן יצחק: מעבר לזה, אם תעלה טענת נושא חדש, זה יעלה לוועדת הכנסת.
עידו בן יצחק: העמדה שלנו היא שזה לא נושא חדש אבל צריך להתקיים בו דיון מעמיק.
משה בר סימנטוב: בפעם הקודמת נאמר נושא חדש והוא נמשך.
שגית אפיק: אם אתה זוכר, הייתה סדרה של נושאים חדשים.
יעקב ליצמן: אני רוצה להיות ישר.
יעקב ליצמן: אם משכתי בפעם הקודמת, גם עכשיו אני מושך.
יעקב ליצמן: אם מישהו אחר רוצה לטעון זאת, כל הכבוד, אבל אני חוזר בי.
שגית אפיק: זאת בדיוק הסיבה לקיום הדיון היום עם הנציגים ועם משרד החינוך.
זהבה גלאון: חבר הכנסת ליצמן, אנחנו יכולים לטעון נושא חדש אבל אני לא אעשה לך את זה.
זהבה גלאון: לא הייתי ערה לזה.
זהבה גלאון: אנחנו מכבדים את הסיכום ביניכם.
שגית אפיק: הוא משך על הצעת החוק.
שגית אפיק: על הקיצוץ לא היה נושא חדש.
שגית אפיק: הוא משך רק על הצעת החוק.
שגית אפיק: אך ורק על הצעת החוק.
שגית אפיק: עכשיו הוא טען נושא חדש על הקיצוץ.
ניסן סלומינסקי: אתה ביקשת נושא חדש על הקיצוץ?
יעקב ליצמן: על הצעת החוק, חזרתי בי.
זהבה גלאון: הוא חזר בו וגם אני חוזרת בי.
ניסן סלומינסקי: נמצא כאן מישהו ממשרד החינוך?
דודי מזרחי: דודי מזרחי, מנהל אגף תקציבים של משרד החינוך.
דודי מזרחי: מטבע הדברים שר החינוך לא שש לקצץ לא בתקציבים ולא בשעות לימוד.
דודי מזרחי: מטבע הדברים אנחנו סבורים שהמערכת זקוקה למשאבים נוספים.
דודי מזרחי: יחד עם זאת, לאור מכלול האילוצים והצורך להתאים את עצמנו למסגרות התקציב, מבין מכלול הפרויקטים והנושאים השונים שנמצאים במערכת, לאור רפורמת אופק חדש שנכנסה במלואה לחינוך היסודי ---
זבולון כלפה: באיזה שנה נכנסה הרפורמה?
דודי מזרחי: הרפורמה מיושמת באופן הדרגתי בשנים האחרונות כאשר אני יכול לדווח שבשנת הלימודים תשע"ד כמעט כל בתי הספר היסודיים יהיו בה.
זבולון כלפה: אתה אומר שבעצם התקנה הזאת של עשר שעות לימוד הייתה מיותרת כבר גם שנה קודם.
דודי מזרחי: אני לא רוצה להשתמש במילה מיותרת.
דודי מזרחי: זה לא מיותר משום שזה משאב נוסף.
זבולון כלפה: מתייתרות.
משה בר סימנטוב: התכלית מולאה בדרך אחרת גם בשנת הלימודים הקודמת.
זבולון כלפה: הייתה כאן כפילות מסוימת.
דודי מזרחי: זאת לא כפילות.
דודי מזרחי: המילה מתייתרות לא מתאימה בהקשר הזה, לפחות לדעתנו.
דודי מזרחי: מטבע הדברים אנחנו סבורים שבפרט בגיל הרך משאבים תוספתיים לחינוך הם משאבים חיוניים והם נדרשים.
דודי מזרחי: יחד עם זאת, יש את המשאבים המשמעותיים שהמערכת קיבלה בשנים האחרונות, הן בשעות לימוד פרונטליות והן במסגרת רפורמת אופק חדש על ידי שעות פרטניות.
זבולון כלפה: תקשיב.
זבולון כלפה: הכיתה היא נתונה והשעות הן נתונות.
זבולון כלפה: אי אפשר לשחק עם העסק הזה לשני הכיוונים.
זבולון כלפה: אם יש איקס שעות ויש איקס ילדים, אתה לא יכול להפוך את המערכת כך שאותם ילדים יקבלו יותר שעות כי הרי השעות נתונות.
זבולון כלפה: הם נמצאים זמן נתון בבית הספר ולא יותר שעות בגלל זה.
דודי מזרחי: תוספת שעות מאפשרת לפצל כיתות.
דודי מזרחי: זאת הייתה תכלית החוק.
דודי מזרחי: התכלית הזאת, כפי שתיאר משה בר סימנטוב, מיושמת.
ניסן סלומינסקי: יש את החקיקה הפרטית שהייתה ויש את הרפורמה שנותנת את זה בהיקף הרבה יותר גדול.
ניסן סלומינסקי: אחד עולה על השני.
זהבה גלאון: אבל זה קיצוץ שעות תקן.
ניסן סלומינסקי: אבל הם מקבלים אותן דרך הרפורמה.
זהבה גלאון: מי אמר שמקבלים את זה דרך הרפורמה?
זהבה גלאון: הרפורמה הזאת נכשלה ועוד לא עמדה במבחן.
דודי מזרחי: מכל מקום, במסגרת האילוצים, כאשר אנחנו מסתכלים על מכלול התכניות והפעילות של משרד החינוך, מצאנו לנכון לקצץ בסעיף הזה כאשר, כאמור, ראשית, המערכת קיבלה שעות פרונטליות משמעותיות נוספות בשנים האחרונות, ובמקביל יש לנו את השעות הפרטניות, למידה בקבוצות קטנות, במסגרת אופק חדש.
ניסן סלומינסקי: יש עוד מישהו שרוצה לדבר?
ניסן סלומינסקי: אנחנו נצביע על החוק.
שגית אפיק: צריך להקריא ולראות אם יש הסתייגויות.
עידו בן יצחק: מאחר שהנוסח הזה מוקרא לראשונה, אם יש למישהו מחברי הכנסת הסתייגויות, ניתן להציע אותן.
עידו בן יצחק: תיקון חוק לימוד חובה בחוק לימוד חובה התש"ט-1949, בפרק זה חוק לימוד חובה,
יעקב ליצמן: אפשר להסתייג?
שגית אפיק: זאת הסתייגות לכיתות ב'?
עידו בן יצחק: זאת התייחסות לכיתות א' ו-ב' ביחד.
יעקב ליצמן: אני מגיש הסתייגות.
יעקב ליצמן: אני מציע לפחות 15.
מרב מיכאלי: אני מצטרפת להסתייגות של ליצמן.
זהבה גלאון: האופוזיציה מצטרפת להסתייגות של חבר הכנסת ליצמן.
עידו בן יצחק: חוק חינוך חובה, הוראת שעה –
יעקב ליצמן: 15 שעות.
ניסן סלומינסקי: הסתייגות של הקבוצה שאומרת 15 שעות.
עידו בן יצחק: ההסתייגות הראשונה של הקבוצה לפסקה (1), שבמקום חמש שעות יהיו 15 שעות.
ניסן סלומינסקי: ה צ ב ע ה בעד – מיעוט נגד – רוב ההסתייגות לא התקבלה
שגית אפיק: את מבקשת רביזיה על נפילת ההסתייגות.
שגית אפיק: אי אפשר להצביע על הסעיף.
ניסן סלומינסקי: הרביזיה תידון בשעה 4:00.
עידו בן יצחק: הסתייגות לפסקה (2), במקום עשר שעות יבוא 15 שעות.
ניסן סלומינסקי: מי בעד קבלת ההסתייגות.
מרב מיכאלי: גם על זה אנחנו מבקשות רביזיה.
ניסן סלומינסקי: אנחנו לא נצביע על הסעיף עכשיו אלא בשעה 4:00 אחרי שיידונו הרביזיות.
ניסן סלומינסקי: אנחנו עוברים לסעיף הבא בסדר היום, צו מס הכנסה (קביעת סכום לעניין השתכרות או רווח מהימורים, מהגרלות או מפעילות נושאת פרסים) (תיקון), התשע"ג-2013.
ניסן סלומינסקי: אנחנו בזמן הצבעות.
ניסן סלומינסקי: הוגשה בקשה לנושא חדש לגבי קיצוץ בתקציב משרד החינוך.
ניסן סלומינסקי: ועדת הכנסת לא אישרה את הנושא כנושא חדש ולכן הוא חוזר אלינו.
יעקב ליצמן: גילוי נאות.
יעקב ליצמן: לא הזמינו אותי.
ניסן סלומינסקי: בכל אופן, זה לא אושר ולכן אני מעלה את זה להצבעה.
ניסן סלומינסקי: מי בעד הקיצוץ במשרד החינוך?
יצחק כהן: הזמינו אותנו ל-11:00 אבל שיניתם את לוח הזמנים ל-8:30.
יצחק כהן: אני וחמד הגענו ב-10:45 והסתבר שהייתה ישיבה.
ניסן סלומינסקי: ר', עשה לי טובה, אנחנו בהצבעות.
ניסן סלומינסקי: מי בעד ההצעה לקיצוץ במשרד החינוך?
גילה גמליאל: קואליציה להרים יד.
ניסן סלומינסקי: ה צ ב ע ה בעד – רוב הקיצוץ בתקציב משרד החינוך אושר
ניסן סלומינסקי: הקיצוץ בתקציב משרד החינוך – אושר.
ניסן סלומינסקי: היו שתי בקשות לרביזיה.
ניסן סלומינסקי: מי בעד הרביזיה לגבי הקיצוץ במשרד התחבורה?
ניסן סלומינסקי: ה צ ב ע ה בעד – מיעוט נגד – רוב הרביזיה לא התקבלה
ניסן סלומינסקי: מאחר והרביזיה נפלה, אושר הקיצוץ בתקציב התחבורה.
ניסן סלומינסקי: הייתה רביזיה בנושא של החוק לשינוי סדרי עדיפויות.
אחמד טיבי: מדובר במכה לדורות הבאים.
עידו בן יצחק: עכשיו צריך להצביע על הסעיף.
ניסן סלומינסקי: מי בעד הצעת החוק?
ניסן סלומינסקי: ה צ ב ע ה בעד – רוב הסעיף אושר
ניסן סלומינסקי: הסעיף – אושר.
עידו בן יצחק: רביזיה על ההסתייגות של סיעות האופוזיציה לסעיף (2).
ניסן סלומינסקי: כן, הייתה רביזיה של הקבוצה, של האופוזיציה, על סעיף (2).
ניסן סלומינסקי: תקריא את הסעיף ונוכל להצביע עליו.
עידו בן יצחק: על אף האמור בסעיף 82(1) לחוק זה, בשנת הלימודים התשע"ד, בלימודים בכיתה א' במוסד חינוך רשמי, יילמדו לפחות עשר שעות מסך כל שעות הלימוד השבועיות של מיומנויות היסוד במסגרת לימודים בה מספר התלמידים למורה אינו עולה על עשרים תלמידים.
ניסן סלומינסקי: מי בעד אישור הסעיף?
ניסן סלומינסקי: דנו היום בהצעת התקציב של משרד הביטחון ולכן יש לנו את תקציבי כל משרדי הממשלה ואנחנו עכשיו הולכים לאשר את הצעת התקציב של מדינת ישראל.
יעקב ליצמן: האם אפשר לדעת מה תקציב משרד הביטחון?
ניסן סלומינסקי: יש לנו כאן את החוק.
טמיר כהן: מונחת לפניכם הצעת חוק התקציב.
שגית אפיק: החלק המילולי.
שגית אפיק: הצעת חוק התקציב לשנים 2013 ו-2014 מורכבת משני חלקים.
שגית אפיק: החלק הראשון להצעת החוק הוא בעצם 15 סעיפים שנקראים החלק המילולי להצעת החוק.
שגית אפיק: הם כוללים את ההגדרות שקשורות בתקציב, ההגדרות שקשורות בחוק יסודות התקציב ואת המסגרות שמותר לממשלה להוציא בשנות הכספים לגביהן התקציב מתייחס.
שגית אפיק: אנחנו מדברים עכשיו על תקציב דו שנתי ולכן החלק השני של הצעת חוק התקציב הוא חלק שבעצם מורכב מתוספות והתוספות מורכבות מהחלקים המספריים ביחס לכל משרד ומשרד, כאשר כל משרד נחשב לסעיף תקציבי נפרד בחלק המספרי ולגביו יש הצעת תקציב לשנת 2013 והצעת תקציב נוספת לשנת 2014.
שגית אפיק: לחלק המילולי הגשתם ללשכה המשפטית הסתייגויות בכתב ועכשיו תהיה עליהן הצבעה והן יונחו במליאה אם הן ייפלו במהלך ההצבעות.
שגית אפיק: לחלק המספרי העוזרים הפרלמנטריים הגישו הסתייגויות באמצעות מערכת ממוחשבת ויכולתם להגיש אלפי הסתייגויות.
שגית אפיק: בחלק הזה צריך להבין שלא מקיימים הצבעה על ההסתייגויות המספריות והן עולות באופן אוטומטי למליאה.
שגית אפיק: במליאה הן מוצבעות אחת אחת.
יצחק כהן: 18 אלף הסתייגויות מוצבעות אחת אחת?
שגית אפיק: לא יודעת כמה הסתייגויות.
ניסן סלומינסקי: יגיעו להסדר בין הקואליציה לאופוזיציה.
יצחק כהן: אין הסדר.
ניסן סלומינסקי: זה לא ענייננו כרגע.
יצחק כהן: 18 אלף הסתייגויות, כל אחת שלוש דקות.
טמיר כהן: אני אמשיך את דבריה של שגית.
טמיר כהן: במשך כל התקופה הזאת הגשתם הסתייגויות ואנחנו ספרנו אותן.
טמיר כהן: הגשתם 4,367 הסתייגויות.
יצחק כהן: זה הכל?
טמיר כהן: כל אלה יעלו למליאה.
יעקב ליצמן: אדוני היושב ראש, הצעה לסדר.
טמיר כהן: בנוסף קיבלתם לוח תיקונים שמרכז את כל עיקרי התקציב המעודכנים שכוללים עדכונים, בין היתר את הקיצוץ של החצי מיליארד שקלים.
יעקב ליצמן: על זה אני אדבר עוד מעט ואני אגיד נושא חדש.
ניסן סלומינסקי: לא, זה לא.
טמיר כהן: לוח עיקרי התקציב המעודכנים כולל את כל התיקונים שעברנו בתקופה האחרונה, כולל את מבקר המדינה שאישרנו לו תקציב ל-2014, תקציב הכנסת פעמיים שונה וגם זה נכלל כאן.
ראובן ריבלין: תקציב הביטחון.
טמיר כהן: הוא לא שונה.
שגית אפיק: תקציב הביטחון לא שונה.
טמיר כהן: אבל הוא כאן.
ניסן סלומינסקי: הכול נמצא כאן במספרים.
יעקב ליצמן: אני מציע להקריא את המספר של הביטחון.
ניסן סלומינסקי: הכול אלה מספרים.
טמיר כהן: הצעת חוק התקציב המילולית כוללת בתוכה מספרים ומסגרות תקציביות שמסונכרנות עם המספרים העדכניים שיש לכם כאן.
יעקב ליצמן: סעיף 8(ד) לא היה בכחול.
יעקב ליצמן: לכן זה נושא חדש.
ניסן סלומינסקי: כשנגיע ל-8(ד) נדבר עליו.
ניסן סלומינסקי: תכף נגיע אליו ונראה מה זה.
יעקב ליצמן: הוא לא היה בכחול.
גילה גמליאל: אבל העלינו את זה בדיון.
גילה גמליאל: בגני התערוכה העלינו את זה.
יעקב ליצמן: אני רוצה לדעת מה תג המחיר.
ניסן סלומינסקי: עוד מעט נגיע לזה ונדבר.
ניסן סלומינסקי: אנחנו עוברים להצעת חוק התקציב לשנות הכספים 2013 ו-2014, התשע"ג-2013.
ניסן סלומינסקי: אני מבקש משגית לקרוא סעיף סעיף וכל מי שרוצה הסתייגויות, יגיש עכשיו, נצביע עליהן ונתקדם.
משה גפני: זה על המילולי או על המשרדים?
ניסן סלומינסקי: המילולי.
ניסן סלומינסקי: כל ההסתייגויות עלו למעלה.
משה גפני: יש בתקציב סעיפים שהם מתחת לכל ביקורת.
שגית אפיק: הגדרות "חוק יסודות התקציב" – חוק יסודות התקציב התשמ"ה-1985 .
שגית אפיק: "סעיף תקציב" – סעיף בתוספת הראשונה או בתוספת השנייה הקובע את ההוצאות של משרד ממשלתי, של רשות ציבורית או של גוף ציבורי או של נושא בעל היקף או חשיבות המצדיקים את קביעתו בסעיף נפרד המחולק לתחומי פעולה לפי הצורך.
שגית אפיק: זה מה שהסברתי קודם, שהתוספות מחולקות לפי סעיפי תקציב.
שגית אפיק: כל סעיף מייצג משרד ולגבי כל משרד יש את הריכוז של ההוצאות שהוא רשאי להוציא בכל אחת משנות הכספים שחוק התקציב הזה חל עליהן.
שגית אפיק: "שנת הכספים 2013" – התקופה המתחילה ביום י"ט בטבת התשע"ג (1 בינואר 2013) ומסתיימת ביום כ"ח בטבת התשע"ד (31 דצמבר 2013).
שגית אפיק: "שנת הכספים 2014" – התקופה המתחילה ביום כ"ט בטבת התשע"ד (1 בינואר 2014) ומסתיימת ביום ט' בטבת התשע"ה (31 בדצמבר 2014).
יעקב ליצמן: לגבי ינואר, אני מסייג ל-1 באוגוסט 2013.
ראובן ריבלין: במקום בחוק זה, יבוא: בחוק זה יהיה.
ניסן סלומינסקי: זאת הסתייגות לדיבור.
עיסאווי פריג': את המילה "מצדיקים" – למחוק.
שגית אפיק: חשיבות לעניין קביעתו בסעיף נפרד.
ראובן ריבלין: אנחנו קבוצה ב'.
ראובן ריבלין: אלעזר, גילה ואני.
שגית אפיק: אתה יכול לבקש רשות דיבור.
ראובן ריבלין: אני לא רוצה רשות דיבור.
עיסאווי פריג': אתה יכול להצטרף לקבוצה.
ראובן ריבלין: אני מודה לכל יועציי.
ראובן ריבלין: רשות דיבור זה אחרי ההסתייגויות.
ראובן ריבלין: אני רוצה להסתייג.
עיסאווי פריג': אתה עושה את זה בשם הקבוצה?
ראובן ריבלין: בשם קבוצה ב'.
ראובן ריבלין: גם זבולון מצטרף לקבוצה ב'.
ניסן סלומינסקי: אבל כל אחד בנפרד.
יצחק כהן: הסתייגות בשם הקבוצה אומרת שאחרי המלים "חוק יסודות התקציב", להוסיף את המלים "ובלבד שלא יבטל ולא יקפיא חוקים אחרים".
שגית אפיק: "תחום פעולה" – חלק של סעיף תקציב המוקצה לעניין מסוים המחולק לתכניות לפי הצורך.
יעקב ליצמן: אני מסתייג מהמילה "לפי הצורך".
יעקב ליצמן: במקום זה יבוא: "לפי הרצון הפוליטי".
יעקב ליצמן: להוסיף "שרירות לבו של שר האוצר".
משה גפני: אני מבקש שתי הסתייגויות.
שגית אפיק: בשם הקבוצה?
משה גפני: ההסתייגות הראשונה אומרת במקום "הצעה לשנת 2013 ו-2014" יבוא "התשע"ג והתשע"ד".
משה גפני: ההסתייגות השנייה היא לגבי הגדרה של תכנית ואני מציע שההגדרה תהיה "תכנית לפגיעה במעמד הביניים ובשכבות החלשות".
יצחק כהן: ובציבור החרדי.
עיסאווי פריג': עוד הסתייגות.
עיסאווי פריג': בהגדרה של תת הסעיף, אני הבנתי שיש סעיף, תחום ותכנית.
שגית אפיק: סעיף זה המשרד, תחום פעולה מאגד מספר תכניות.
עיסאווי פריג': אני מסתייג מהמונח "פעולה".
עיסאווי פריג': "תחום פעולה".
עיסאווי פריג': פעולה לא צריכה להיות שם.
שגית אפיק: "תכנית" - חלק של תחום פעולה המוקצה לעניין מסוים.
ניסן סלומינסקי: נצביע על ההסתייגויות.
שגית אפיק: אני מתחילה עם הסתייגויות שהוגשו לנו בכתב.
שגית אפיק: הסתייגות לשם החוק.
שגית אפיק: בשם קבוצת בל"ד.
שגית אפיק: יש כאן מישהו שמייצג אותה?
שגית אפיק: אם לא, אני מוחקת להם את ההסתייגות.
יצחק כהן: אני.
יצחק כהן: למרות שהם לא כאן.
שגית אפיק: אתה מייצג אותם.
שגית אפיק: הם ביקשו לשם החוק, במקום "חוק התקציב לשנות הכספים 2013 ו-2014" ייאמר "חוק התקציב הדו שנתי לשנות הכספים 2013 ו-2014".
ניסן סלומינסקי: מי בעד ההסתייגות החשובה?
ניסן סלומינסקי: ה צ ב ע ה נגד – רוב
ניסן סלומינסקי: הרביזיה תידון ב-5:30.
שגית אפיק: הסתייגות של קבוצת חד"ש.
שגית אפיק: מי מישהו שמייצג אותה?
שגית אפיק: הצעת חוק התקציב האנטי חברתי לשנות הכספים 2013 ו-2014.
ניסן סלומינסקי: מי בעד ההסתייגות של חד"ש?
שגית אפיק: הסתייגויות לסעיף 1.
שגית אפיק: הסתייגויות של חבר הכנסת רובי ריבלין, גילה גמליאל ואלעזר שטרן.
ראובן ריבלין: אנחנו נצביע נגד.
שגית אפיק: אתם יכולים להימנע.
ניסן סלומינסקי: תהיה לכם זכות דיבור.
ניסן סלומינסקי: אתה יכול לבקש רביזיה אם לא הגשת הסתייגות?
יצחק כהן: בכל דבר אנחנו נבקש רביזיה.
שגית אפיק: הסתייגות הקבוצה.
שגית אפיק: שנת הכספים 2013 תתחיל ב-1 באוגוסט 2013.
משה גפני: צריך לנמק.
שגית אפיק: הסתייגות של חבר הכנסת פריג'.
שגית אפיק: רצית למחוק את המילה מצדיקים.
עיסאווי פריג': אני רוצה לנמק.
ניסן סלומינסקי: לא, לא מנמקים.
עיסאווי פריג': מגיע לי נימוק.
עיסאווי פריג': מגיע לנו נימוק.
עיסאווי פריג': למה אתה מתחמק?
עיסאווי פריג': מגיע לנו לנמק.
ניסן סלומינסקי: אני הצבעתי.
יעקב ליצמן: אתה רוצה לנמק, תנמק.
עיסאווי פריג': שיקציב לי זמן.
ניסן סלומינסקי: כשהצגת את ההסתייגות שלך כבר נימקת אותה, לכן אין צורך לנמק שוב.
ניסן סלומינסקי: אתה הסברת את הדברים.
מיכל בירן: הוא לא הספיק לנמק.
ניסן סלומינסקי: הוא הספיק לנמק.
יצחק כהן: הוא לא נימק.
יצחק כהן: אני לא זוכר שהוא נימק.
יצחק כהן: אני לא יודע על מה אני מצביע.
יצחק כהן: הוא לא נימק את ההסתייגות.
עיסאווי פריג': יכול להיות שבנימוק שלי אני אשכנע אנשים.
יצחק כהן: באופן חריג אני מבקש רביזיה.
יצחק כהן: בגלל שלא נתת לו לנמק, אני מבקש רביזיה.